**NÁRODNÁ RADA SLOVENSKEJ REPUBLIKY**

**IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 1411/2008

**718a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov (tlač 718)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady Slovenskej republiky ako gestorský výbor k vládnemu návrhu zákona, ktorým sa mení a dopĺňa **zákon č. 300/2005 Z. z. Trestný zákon** v znení neskorších predpisov(ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

I.

Národná rada Slovenskej republiky uznesením zo 10. septembra 2008 č. 975 pridelila vládny návrh zákona, ktorým sa mení a dopĺňa **zákon č. 300/2005 Z. z. Trestný zákon** v znení neskorších predpisov(tlač 718)na  prerokovanie týmto výborom:

**Ústavnoprávnemu výboru** Národnej rady Slovenskej republiky,

**Výboru** Národnej rady Slovenskej republiky **pre hospodársku politiku** a

**Výboru** Národnej rady Slovenskej republiky **pre obranu a bezpečnosť.**

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, **neoznámili v určenej lehote** gestorskému výboru **žiadne stanovisko** k predmetnému vládnemu návrhu zákona (§ 75 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov).

III.

Vládny návrhu zákona, ktorým sa mení a dopĺňa **zákon č. 300/2005 Z. z. Trestný zákon** v znení neskorších predpisov(tlač 718) **odporúčali** Národnej rade Slovenskej republiky **schváliť:**

**Ústavnoprávny výbor** Národnej rady Slovenskej republiky uznesením č. 466   
zo 14. októbra 2008,

**Výbor** Národnej rady Slovenskej republiky **pre hospodársku politiku** uznesením č. 410 zo 14. októbra 2008 a

**Výbor** Národnej rady Slovenskej republiky **pre obranu a bezpečnosť** uznesením č.190 zo 14. októbra 2008.

IV.

**Z uznesení výborov Národnej rady Slovenskej republiky** pod bodom III tejto správy vyplývajú tieto **pozmeňujúce a doplňujúce návrhy:**

1. K čl. I  7. bod

V 7. bode v § 269a  ods. 1 písm. a) sa na konci pripája slovo „alebo“.

Ide o legislatívnu úpravu vyjadrujúcu alternatívnosť jednotlivých skutkových podstát obsiahnutých v písmenách a) a b) § 269a ods. 1.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre obranu a bezpečnosť**

**Gestorský výbor odporúča schváliť.**

2. K čl. I  8. bod

V úvodnej vete 8. bodu sa slová „Za § 438a sa vkladá § 438b“ nahrádzajú slovami „Za § 438 sa vkladá § 438a“ . Zároveň sa označenie navrhovaného ustanovenia „§ 438b“ nahrádza označením „§ 438a“.

Ide o legislatívno-technickú úpravu zohľadňujúcu skutočnosť že predložený návrh zákona má nadobudnúť účinnosť skôr ako novela Trestného zákona obsiahnutá v návrhu zákona, ktorým sa menia zákony v oblasti trestného práva v súvislosti so zavedením meny euro (tlač 715).

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre obranu a bezpečnosť**

**Gestorský výbor odporúča schváliť.**

3. K čl. I 8. bod a čl. II

V čl. I  8. bode v  § 438b sa slová „15. novembra“ nahrádzajú slovami „1. decembra“, slová „po 14. novembri“ sa nahrádzajú slovami „po 30. novembri“ a v čl. II sa slová „15. novembra“ nahrádzajú slovami 1. decembra“.

Ide o zosúladenie termínov obsiahnutých v  § 438b s novým dňom účinnosti (1. december 2008), ktorý sa v čl. II navrhuje v nadväznosti na predpokladaný termín schválenia zákona a  lehoty stanovené na jeho vyhlásenie v zbierke zákonov.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre obranu a bezpečnosť**

**Gestorský výbor odporúča schváliť.**

Gestorský výbor **odporúča** o pozmeňujúcich a doplňujúcich návrhoch uvedených pod bodom 1, 2, 3 hlasovať **spoločne** a tieto **schváliť.**

V.

**Gestorský výbor** na základe stanovísk výborov k vládnemu návrhu zákona, ktorým sa mení a dopĺňa **zákon č. 300/2005 Z. z. Trestný zákon** v znení neskorších predpisov(tlač 718) vyjadrených v ich uzneseniach uvedených pod bodom **III.** tejto správy a stanovísk poslancov gestorského výboru vyjadrených v rozprave k tomuto návrhu zákona, podľa § 79 ods. 4 písm.  f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča Národnej rade Slovenskej republiky** vládny návrh zákona**,** ktorým sa mení a dopĺňa **zákon č. 300/2005 Z. z. Trestný zákon** v znení neskorších predpisov(tlač 718) **schváliť** v znení schválených pozmeňujúcich návrhov.

**Spoločná správa** výborov Národnej rady Slovenskej republiky o prerokovaní vládneho návrhu zákona**,** ktorým sa mení a dopĺňa **zákon č. 300/2005 Z. z. Trestný zákon** v znení neskorších predpisov(tlač 718) **bola schválená uznesením Ústavnoprávneho výboru Národnej rady Slovenskej republiky z 20. októbra 2008 č. 496.**  Týmto uznesením výbor zároveň poveril spravodajkyňu predložiť návrhy podľa §  81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Mojmír Mamojka

predseda Ústavnoprávneho výboru

Národnej rady Slovenskej republiky

V Bratislave 20. októbra 2008